CELEX: 32020D0250
Language: sk
Date: 2020-02-25 00:00:00
Title: Rozhodnutie Rady (SZBP) 2020/250 z 25. februára 2020, ktorým sa mení rozhodnutie (SZBP) 2018/1248, ktorým sa vymenúva osobitný zástupca Európskej únie pre mierový proces na Blízkom východe

26.2.2020   
               
               
                  SK
               
               
                  Úradný vestník Európskej únie
               
               
                  LI 54/3
               
            
         ROZHODNUTIE RADY (SZBP) 2020/250
         z 25. februára 2020,
         ktorým sa mení rozhodnutie (SZBP) 2018/1248, ktorým sa vymenúva osobitný zástupca Európskej únie pre mierový proces na Blízkom východe
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 33 a článok 31 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 18. septembra 2018 prijala rozhodnutie (SZBP) 2018/1248 (1), ktorým bola pani Susanna TERSTALOVÁ vymenovaná za osobitnú zástupkyňu Európskej únie (OZEÚ) pre mierový proces na Blízkom východe. Mandát OZEÚ má uplynúť 29. februára 2020.
                  
               
                     (2)
                  
                  
                     Mandát OZEÚ pre mierový proces na Blízkom východe by sa mal predĺžiť o ďalšie obdobie 12 mesiacov a mala by sa stanoviť nová referenčná suma na obdobie od 1. marca 2020 do 28. februára 2021.
                  
               
                     (3)
                  
                  
                     OZEÚ pre mierový proces na Blízkom východe bude mandát vykonávať v situácii, ktorá sa môže zhoršiť a mohla by brániť dosahovaniu cieľov vonkajšej činnosti Únie uvedených v článku 21 zmluvy,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2018/1248 sa mení takto:
            
                        1.
                     
                     
                        Článok 1 sa nahrádza takto:
                        
                           „Článok 1
                           
                           Osobitný zástupca Európskej únie
                           Mandát pani Susanny TERSTALOVEJ ako osobitnej zástupkyne Európskej únie (OZEÚ) pre mierový proces na Blízkom východe sa predlžuje do 28. februára 2021. Rada môže na základe posúdenia Politickým a bezpečnostným výborom (PBV) a na návrh vysokého predstaviteľa Únie pre zahraničné veci a bezpečnostnú politiku (VP) rozhodnúť, že sa mandát OZEÚ skončí skôr.“
                        
                     
                  
                        2.
                     
                     
                        V článku 5 ods. 1 sa dopĺňa tento pododsek:
                        „Referenčná suma určená na úhradu výdavkov spojených s mandátom OZEÚ v období od 1. marca 2020 do 28. februára 2021 je 1 182 524,33 EUR.“
                     
                  
                        3.
                     
                     
                        V článku 14 sa dopĺňa tento pododsek:
                        „Záverečná komplexná správa OZEÚ o vykonávaní mandátu sa predloží do 30. novembra 2020.“
                     
                  
         
            Článok 2
            Toto rozhodnutie nadobúda účinnosť dňom jeho prijatia. Uplatňuje sa od 1. marca 2020.
         
         
            V Bruseli 25. februára 2020
            
               
                  Za Radu
               
               
                  predsedníčka
               
               A. METELKO-ZGOMBIĆ
            
         
         
            (1)  Rozhodnutie Rady (SZBP) 2018/1248 z 18. septembra 2018, ktorým sa vymenúva osobitný zástupca Európskej únie pre mierový proces na Blízkom východe (Ú. v. EÚ L 235, 19.9.2018, s. 9).